stanford-oval/wikipedia huggingface dataset:
ATV
משימות > יוהאנס קפלר

ב-17 בפברואר 2011 שוגרה החללית ATV-2, מבסיס החלל קורו. החללית קיבלה את השם "יוהאנס קפלר" על שם האסטרונום, מתמטיקאי והאסטרולוג הגרמני הנודע בן המאה ה-17. החללית, שנשאה 7,000 ק"ג מטען אל תחנת החלל הבין-לאומית, היא רכב החלל הכבד ביותר ששיגרה סוכנות החלל האירופית מעולם. החללית עגנה בתחנת החלל בהצלחה ב-24 בפברואר 2011.
ב-29 באפריל 2011 הופעלו מנועי החללית ושימשו לסובב את תחנת החלל כדי שחללית פרוגרס רוסית תוכל לעגון גם היא בתחנה.
בעקבות דחיית משימת STS-134 של מעבורת החלל אנדוור, הוארכה משימת החללית והיא נפרדה מתחנת החלל רק ב-20 ביוני 2011. היא חדרה לאטמוספירה יום לאחר מכן, ב-21 ביוני, ונשרפה באטמוספירה.
משימות > אדוארדו אמלדי

חללית ה-ATV השלישית, שקיבלה את השם "אדוארדו אמלדי", על שם הפיזיקאי האיטלקי שנפטר ב-1989, הגיעה לבסיס קורו באוגוסט 2011 לקראת שיגורה שתוכנן ל-9 במרץ 2012. לאחר מספר עיכובים בשיגור שוגרה החללית בהצלחה ב-23 במרץ 2012 מבסיס קורו על גבי משגר אריאן 5, כשבתוכה 6,595 ק"ג מטען. החללית עגנה בהצלחה בתחנת החלל הבין-לאומית ב-28 במרץ, 22:31 UTC‏. החללית סיימה את תפקידה כמתוכנן, וב-4 באוקטובר 2012 נשרפה באטמוספירה.
משימות > אלברט איינשטיין

חללית ה-ATV הרביעית קיבלה את שמו של הפיזיקאי יליד גרמניה אלברט איינשטיין. החללית שוגרה ב-5 ביוני 2013 על טיל אריאן 5 ממרכז החלל הגיאני בגינאה הצרפתית. זו חללית ה-ATV הכבדה ביותר ששוגרה עד אותה העת, ובנוסף גם החללית הכבדה ביותר ששוגרה על טיל אריאן 5, במאסה של כ-20,235 קילוגרמים.
משימות > ג'ורג' למטר

חללית ה-ATV החמישית והאחרונה קיבלה את שמו של האסטרונום והפיזיקאי הבלגי ז'ורז' למטר. היא שוגרה ב-29 ביולי 2014ועגנה בתחנת החלל ב-12 באוגוסט. היא חללית ה-ATV הכבדה ביותר וגם המטען הכבד ביותר ששוגר על אריאן 5, ובכך שברה את השיא של קודמתה (20,275 ק"ג). החללית חדרה לאטמוספירה ב-15 בפברואר 2015. על החללית הייתה מצלמה מיוחדת אשר אמורה הייתה לשדר צילומים של החללית במהלך החדירה לאטמוספירה. אולם מהטלמטריה שהתקבלה, הסתבר שאף על פי שהמצלמה צילמה כ-6,000 תמונות במהלך הכניסה לאטמוספירה, היא לא הצליחה לשדר את התמונות.
מרכז הבקרה

משימות ה-ATV מנוטרות ונשלטות ממרכז הבקרה ATV‏ (ATV-CC) הממוקם במרכז החלל טולוז (CST) בטולוז, צרפת. המרכז אחראי לתכנון וביצוע כל תמרון ומשימה של החללית, מרגע היפרדותה מהמשגר ועד לחדירתה לאטמוספירה. המרכז נמצא תמידית בקשר עם מרכז הבקרה קולומבוס (Col-CC) באוברפאפנהופן, גרמניה, המספק ל-ATV-CC תקשורת עם מערכת ה-TDRSS האמריקאית ומערכת ארטמיס האירופית, על מנת שהחללית תוכל לתקשר עם תחנת החלל הבין-לאומית. ATV-CC מתאמת את כל פעולותיה עם מרכז הבקרה של נאס"א במרכז החלל ג'ונסון שביוסטון, טקסס, ועם מרכז הבקרה FKA של סוכנות החלל הרוסית במוסקבה, רוסיה.
שדרוגים מוצעים לחללית

בעקבות החלטתה של נאס"א להוציא את מעבורות החלל משימוש ב-2011, החלה סוכנות החלל האירופית סדרת מחקרים במטרה לבחון את יכולות השדרוג של חללית ה-ATV, כך שתוכל להוות תחליף מסוים למעבורת. אחד המחקרים, שבחן את האפשרות להוסיף לחללית תא שיוכל לשרוד את החדירה לאטמוספירה, ובכך להחזיר מטען מתחנת החלל הבין-לאומית לכדור הארץ, הפך למועמד לפיתוח מתקדם. דגם זה, שקיבל את השם CARV, יוכל לשמש, עם שדרוגים נוספים, לשיגור צוותים אל תחנת החלל.
להלן מספר הצעות שהועלו לשדרוג החללית (מלבד CARV):
מיני תחנת חלל – הצעה זו כללה בניית חלליות ATV בעלות שתי נקודות עגינה, אחת בכל קצה של החללית. בחללית ה-ATV הנוכחית, קיימת תחנת עגינה אחת בקצה אחד ומנוע בקצה השני, לכן בעיצוב המוצע, נחירי הפליטה של המנוע יסודרו כך שניתן יהיה למקם תחנת עגינה גם בצד זה. עיצוב מוצע זה יאפשר לחלליות פרוגרס, סויוז ו-ATV נוספות לעגון בה וכך להפוך אותה לתחנת חלל קטנה.
מערכת אחזור מטען – חללית זו, הנקראת PARES‏ (Payload Retrieval System), הייתה נושאת בתוכה קפסולה קטנה, שהייתה יכולה לשרוד את החדירה לאטמוספירה, ולתוכה היה מכניס צוות התחנה מספר ק"ג של מטען. הצעה זו נבחנה גם עבור חלליות הפרוגרס וה-HTV.
חללית מטען דו כיוונית – בחללית זו, שכונתה CARV‏ (Cargo Ascent and Return Vehicle), היה מוחלף התא המדוחס בקפסולה שהייתה מסוגלת לשרוד את החדירה לאטמוספירה, ולהחזיר מטען לכדור הארץ. כמו כן, היא הייתה מותאמת לעגינה בחלק האמריקאי של תחנת החלל הבין-לאומית (מודל זווזדה בו עוגנות חלליות ה-ATV הוא חלק מהאזור הרוסי של התחנה). מפני שתחנות העגינה בחלק האמריקאי של התחנה גדולים יותר, ניתן היה להכניס לחללית חבילות אספקה סטנדרטיות (ISPR), שהיו מובאות לתחנה על ידי מעבורות החלל (וכיום ניתנות לשיגור רק ב-HTV).
חללית מאוישת – הצעה זו, הנמצאת גם היא בבחינה, דומה ל-CARV, כך שבמקום תא מדוחס תכלול החללית קפסולת חזרה לאטמוספירה מדוחסת. ההבדל המרכזי מגרסת ה-CARV היא שדגם זה יכלול מערכת מילוט שתרחיק את הקפסולה, בה שוהה הצוות, מהמשגר או מתא השירות במקרה חירום. קפסולת הצוות של חללית זו תוכל לשאת בין 4 ל-5 אנשי צוות.
כמו כן נבחנו הצעות לשגר את ה-ATV על משגרים נוספים מלבד האריאן 5.
ראו גם

פרוגרס
H-II Transfer Vehicle
דרגון (חללית)
הערות שוליים

↑  "Rendezvouz and Docking Technology"
↑  Power system and avionics
↑  "Automated Transfer Vehicle (ATV) Utilisation Relevant Data Rev. 1.2"
↑  ATV arrives at Europe's Spaceport – story in pictures
↑  Worldwide Testing And ISS Traffic Push ATV Launch To Autumn 2007
↑  Europe sets a course for the ISS
↑  Space station partners assess logistics needs beyond 2015
↑  Mission concept and the role of ATV
↑  הסבר על משימות הATV מאתר סוכנות החלל האירופאית
1 2  Last ATV Reentry באתר סוכנות החלל האירופאית 15 בפברואר 2015
↑  Europe's 'Jules Verne' spacecraft carries namesake's notes on maiden voyage
↑  Europe’s ATV space ferry ready for launch
↑  "ATV rotates the ISS for Progress docking"
↑  "ATV undocking set for 20 June"
↑  Guest Post: Pablo Gutiérrez-Marqués: Express mail to Low Earth Orbit
↑  Europe’s ATV3 Launched into Space
↑  אבי בליזובסקי, ‏אירופה שיגרה את חללית המטען הכבדה ביותר עד כה לתחנת החלל, קרויה על שמו של אלברט איינשטיין, באתר "הידען", 8 ביוני 2013
↑  בן נתנאל, ‏יצאה לדרכה משימת ATV-5, חללית המטען לתחנת החלל על שמו של הוגה תיאורית המפץ הגדול ז'ורז' למטרה, באתר "הידען", 31 ביולי 2014
↑  ATV reentry camera returned no images כתבת SpaceFlightnow מ-22 בפברואר 2015
↑  ATV Control Centre
| --- | --- |
בקרת זהויות :  GND: 1024006506 
3 מאנשי הצוות של המשלחת ה-17 של תחנת החלל הבין-לאומית בתוך ATV-1 "ז'ול ורן".
ATV-1 "ז'ול ורן" (בתחתית התמונה) מעוגנת אל תחנת החלל הבין-לאומית כפי שצולם ממעבורת החלל דיסקברי במהלך משימת STS-124 ב-11 ביוני 2008.
ATV-1 "ז'ול ורן" נשרפת בעת החדירה לאטמוספירה ב-29 בספטמבר 2008.
החללית ATV-1 "ז'ול ורן" כפי שנראתה ממודל זווזדה בעת תהליך עגינתה לתחנת החלל הבין-לאומית.
שיגור ATV-2 "יוהאנס קפלר" כפי שנראה מתחנת החלל הבין-לאומית.
הדמיה של החללית ATV עם קפסולת מטען/צוות לחדירה לאטמוספירה.
הדמיה של חללית ה-ATV בגרסת קפסולת המטען/צוות, מעוגנת לחללית ATV הנושאת אספקה או משמשת כהרחבה לחללית.
Ook!

Ook!‎ היא שפת תכנות אזוטרית, פארודית שמיועדת כביכול לאורנגאוטנים. השפה כוללת שלוש מילים שמורות: "Ook.‎",‏ "Ook?‎" ו־"Ook!‎" שיכולות להשתלב בשמונה צורות שונות ליצירת שפת תכנות מלאה. לדברי המעצבים, Ook!‎ נוצרה על מנת שיהיה קל לאורנגאוטנים ללמוד אותה, ולמנוע כל הזכרה של המילה קוף.
ook, בעברית "אוּק", היא המילה המרכזית של אורנגאוטנית, השפה המדוברת על ידי אורנגאוטנים ביקום של עולם הדיסק הדמיוני מאת טרי פראצ'ט - במיוחד על ידי הספרן באוניברסיטה הנעלמת.
השפה היא פארודיה על השפה Brainfuck, והפקודות שאולות ממנה. אבל מאחר ש־Brainfuck עצמה מהווה מימוש ישיר של מכונת טיורינג אוניברסלית, ברור ש־Ook!‎ שקולה למכונת טיורינג אוניברסלית.
הפקודות של Ook

| Ook | BF | משמעות |
| --- | --- | --- |
| Ook. Ook?‎ | > | קדם את המצביע לתא הבא. |
| Ook? Ook.‎ | < | החזר את המצביע תא אחד לאחור. |
| Ook. Ook.‎ | + | הוסף 1 לתא הנוכחי. |
| Ook! Ook!‎ | - | הורד 1 מהתא הנוכחי. |
| Ook! Ook.‎ | . | כתוב את ערך ה-ASCII של התא הנוכחי למחרוזת הפלט. |
| Ook. Ook!‎ | , | קרא תו ממחרוזת הקלט והכנס את ערך ה-ASCII שלו לתוך התא הנוכחי. |
| Ook! Ook?‎ | ‎[‎ | דלג קדימה לפקודה שאחרי ה-Ook? Ook!‎ המתאים אם התא הנוכחי שווה ל-0. |
| Ook? Ook!‎ | ‎]‎ | דלג אחורה לפקודה שאחרי ה-Ook! Ook?‎ המתאים אם התא הנוכחי שונה מ-0. |
תוכנית לדוגמה

זוהי דוגמה לתכנות ב־Ook!‎ התוכנית תדפיס את המשפט Hello World!‎ לפלט הסטנדרטי.
Ook. Ook? Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook.
Ook. Ook. Ook. Ook. Ook! Ook? Ook? Ook. Ook. Ook. Ook. Ook. Ook. Ook. Ook. Ook.
Ook. Ook. Ook. Ook. Ook. Ook. Ook. Ook. Ook. Ook? Ook! Ook! Ook? Ook! Ook? Ook.
Ook! Ook. Ook. Ook? Ook. Ook. Ook. Ook. Ook. Ook. Ook. Ook. Ook. Ook. Ook. Ook.
Ook. Ook. Ook! Ook? Ook? Ook. Ook. Ook. Ook. Ook. Ook. Ook. Ook. Ook. Ook. Ook?
Ook! Ook! Ook? Ook! Ook? Ook. Ook. Ook. Ook! Ook. Ook. Ook. Ook. Ook. Ook. Ook.
Ook. Ook. Ook. Ook. Ook. Ook. Ook. Ook. Ook! Ook. Ook! Ook. Ook. Ook. Ook. Ook.
Ook. Ook. Ook! Ook. Ook. Ook? Ook. Ook? Ook. Ook? Ook. Ook. Ook. Ook. Ook. Ook.
Ook. Ook. Ook. Ook. Ook. Ook. Ook. Ook. Ook. Ook. Ook! Ook? Ook? Ook. Ook. Ook.
Ook. Ook. Ook. Ook. Ook. Ook. Ook. Ook? Ook! Ook! Ook? Ook! Ook? Ook. Ook! Ook.
Ook. Ook? Ook. Ook? Ook. Ook? Ook. Ook. Ook. Ook. Ook. Ook. Ook. Ook. Ook. Ook.
Ook. Ook. Ook. Ook. Ook. Ook. Ook. Ook. Ook. Ook. Ook! Ook? Ook? Ook. Ook. Ook.
Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook. Ook.
Ook. Ook? Ook! Ook! Ook? Ook! Ook? Ook. Ook! Ook! Ook! Ook! Ook! Ook! Ook! Ook.
Ook? Ook. Ook? Ook. Ook? Ook. Ook? Ook. Ook! Ook. Ook. Ook. Ook. Ook. Ook. Ook.
Ook! Ook. Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook.
Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook! Ook!
Ook! Ook. Ook. Ook? Ook. Ook? Ook. Ook. Ook! Ook.
Super Meat Boy

| --- | --- |

 כללי
 תאריך הוצאה:  20 באוקטובר 2010 
 סוגה:  משחק פלטפורמה
 פיתוח:  אדמונד מקמילן 
 הוצאה לאור:  Microsoft Studios 
 ארץ מקור:  ארצות הברית 
 שפות:  אנגלית 
 סדרה:  Super Meat Boy 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Microsoft Windows, Wii U, אנדרואיד, נינטנדו סוויץ', פלייסטיישן 4, macOS, Xbox 360, לינוקס 
 www.supermeatboy.com
 
Super Meat Boy הוא משחק וידאו עצמאי שעוצב ופותח על ידי אדמונד מקמילן וטומי רפרנס. הוא היורש של משחק הפלאש Meat Boy שפותח על ידי מקמילן וג'ונתן מקנטי באוקטובר 2008. Super Meat Boy שוחרר ל-Xbox 360 דרך שירות ה Xbox Live Arcade באוקטובר 2010, לחלונות הוא שוחרר בנובמבר של אותה שנה. בשנת 2011 שוחררו גרסאות המק והלינוקס של המשחק.
השחקן משחק כ-Meat boy, דמות אדומה בצורת ריבוע, בניסיונו לחלץ את החברה שלו Bandage Girl מידיו של Dr. Fetus שמחזיק בה. המשחקיות מאופיינת על ידי מיומנות בשליטה בתנועת הדמות ובתזמון מדויק תוך כדי שהשחקן צריך לעבור שלל מכשולים.
פיתוח

בשנת 2008, העלו אדמונד מקמילן ומתכנת הפלאש ג'ונת'ן מקאנתי את משחק הדפדפן "Meat Boy" לאתר Newgrounds לאחר תהליך פיתוח של כ-3 שבועות. המשחק זכה למיליוני צפיות ושחקנים. לאחר שמיקרוסופט ונינטנדו פנו למקמילן בבקשה ליצור משחק וידאו לשירותים המקוונים שלהם, הוא החליט להרחיב את המשחק המקורי לחוויה מלאה ומלוטשת יותר.
פיתוח המשחק החל בינואר 2009. מקמילן עבד על עיצוב שלבים ועל הגרפיקה ורפרנס כתב את הקוד למשחק ולאחר מכן השתתף בעיצוב השלבים ועל עיצוב חויית התנועה. המוזיקה למשחק נוצרה על ידי דני ברנווסקי שגם חיבר את המוזיקה למשחק המקורי.
משחקיות

Super Meat Boy הוא משחק פלטפורמה שבו השחקן שולט בדמות אדומה קטנה בצורת ריבוע בשם Meat Boy אשר חייב להציל את חברתו Bandage Girl דמות קטנה בצורת ריבוע מכוסה בפלסטרים מהמדען הרשע Dr. Fetus. המשחק מחולק לשבעה פרקים, כשלכל פרק ישנו פרק משנה שביחד מכילים יותר מ-300 שלבים. על השחקן להגיע לסופו של כל שלב נקודת הסיום מיוצגת על ידי Bandage Girl ובכל פעם שהוא מגיע אליה Dr. Fetus חוטף אותה והשחקן ממשיך לשלב הבא. על השחקן לחמוק ממגוון רחב של מכשולים לדוגמה פלטפורמות שמתפרקות לאחר ש-Meat Boy דורך עליהן, קרני לייזר שעוקבות אחריו, מסורים עצומים ועוד. השחקן יכול לרוץ ולקפוץ על פלטפורמות, לקפוץ על קירות ולהחליק למטה אם הוא נצמד אליהם. השחקן נדרש לשלוט היטב בתנועה של Meat Boy ולהקפיד על תזמון מדויק כדי לסיים כל שלב, דרגת הקושי של המשחק הושוותה למשחקים מסורתיים כמו Super Mario Bros ו־Ghosts'n Goblins.
מורשת

Meat Boy הופיע כדמות אורחת בסדרת Bit.Trip וגם במשחק ilomilo.
Super Tofu Boy הוא משחק פלאש סאטירי ששוחרר על ידי PETA בדצמבר 2010 במחאה על דמות המשחק וכדי לקדם טבעונות. זאת אף על פי ש-Meat Boy אינו עשוי מבשר אלא ילד ללא עור. כתגובה בגרסת המחשב ל־Super Meat Boy אפשר לשחק כ־Tufo Boy. במשחק Tufo Boy נראה מדוכא וחלש ואינו יכול לרוץ. בשל מגבלה זו הוא אינו יכול לעבור אף שלב במשחק.
באוגוסט 2014 הכריזו מקמילן ורפרנס על משחק המשך Super Meat Boy: Forever והוא נמצא כרגע בפיתוח לחלונות, טלפונים חכמים ומחשבי לוח.
מהלך הפיתוח וההוצאה לאור של המשחק מתועדים בסרט Indie Game - The Movie שיצא בשנת 2012.
הערות שוליים

↑  Corbie Dillard, Team Meat Interview - Super Meat Boy, Nintendo Life, ‏1 בפברואר 2009
↑  Edmund McMillen, Tommy Refenes, Postmortem: Team Meat's Super Meat Boy, Gamasutra, ‏14 באפריל 2011
טומי רפרנס (מימין) ואדמונד מקמילן (משמאל) בפנל של הסרט Indie Game: The Movie ב-2012 GDC
Sixteen Going on Seventeen

| --- | --- |

 שיר
 מתוך האלבום The Sound of Music
 יצא לאור:  1959
 פורמט:  קלאסי
 כתיבה:  אוסקר המרשטיין
 לחן:  ריצ'רד רוג'רס
Sixteen Going on Seventeen (תרגום חופשי לעברית: בת שש-עשרה, עוד מעט שבע-עשרה) הוא שיר שנכתב והולחן ב-1959 על ידי הצוות רוג'רס והמרשטיין למחזמר צלילי המוסיקה.
רקע

השיר מספר על ליזל, דמות במחזמר, שעודנה בת 16. בגיל זה תהיות רבות ושאלות לא פתורות, ועל כן מציע לה רולף, הדוור של משפחת פון טראפ, שהוא גדול מליזל בשנה, להדריך אותה בגיל המבלבל. בהמשך הסיפור, עם זאת, יהפכו השניים לאויבים.
בסרט "צלילי המוסיקה" משנת 1965, רולף וליזל שרים את השיר במבנה גזיבו. מאז הפך אותו גזיבו, הנמצא בזלצבורג, לאתר תיירותי. בנוסף, בקטע נוסף בסרט שרות דמויותיהן של מריה פון טראפ וליזל את השיר לאחר חזרתם של הזוג פון טראפ מירח הדבש שלהם.
Power Is Power

"Power Is Power" הוא סינגל של הזמרת האמריקאית סיזה, בהשתתפות הזמר הקנדי דה ויקנד והראפר האמריקאי טראוויס סקוט. השיר יצא לאור ב-18 באפריל 2019, כסינגל מתוך הפסקול של סדרת הטלוויזיה משחקי הכס, For the Throne.
רקע והוצאה

לאחר צאתו של שיתוף הפעולה "Wake Up" של טראוויס סקוט בהשתתפות דה ויקנד, כסינגל הרביעי מתוך האלבום Astroworld, ב-26 במרץ 2019, בתחילת אפריל של אותה השנה החלו שמועות בדבר האפשרות של רצועה בהשראת משחקי הכס של סיזה, דה ויקנד וטראוויס סקוט. מעורבותם של האמנים בפסקול משחקי הכס אושרה לאחר מכן ב-8 באפריל, באמצעות הודעה על הפסקול של קולומביה רקורדס. לאחר צאתם של הסינגלים "Kingdom of One" של מארן מוריס ו-"Nightshade" של הלומינירז ב-12 באפריל, שיתפה סיזה את עטיפת הסינגל ותאריך צאתו בפרופיל האינסטגרם שלה ב-16 באפריל.
מילים

שם השיר הוא שורה שהמדוברת על ידי הדמות סרסיי לאניסטר ממשחקי הכס, אולם השיר סובב סביב הדמות ג'ון סנואו. הכותבים פירשו את המילים כמבשרים על הדמות שזכתה בסיום המופע.
וידאו קליפ

צילומי הקליפ החלו ב-20 באפריל 2019. הקליפ כולל נושא של ימי הביניים, המזכיר את סדרת משחקי הכס. הקליפ בוים על ידי אנתוני מנדלר ופורסם ב-5 במאי 2019.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 30 |  |
|  אוקראינה | טופ-היט | 6 |  |
|  אירלנד | מצעד הסינגלים האירי | 31 |  |
|  ארצות הברית | בילבורד הוט 100 | 90 |  |
|  ארצות הברית | מצעד שירי ה-R&B\היפ הופ | 36 |  |
|  ארצות הברית | מצעד השירים הקצביים | 19 |  |
|  הונגריה | Rádiós Top 40 | 40 |  |
|  הממלכה המאוחדת | מצעד הסינגלים הבריטי | 45 |  |
|  ולוניה | אולטראטופ 40 | 9 |  |
|  לטביה | לטביה טופ 40 | 23 |  |
|  ליטא | AGATA | 13 |  |
|  נורווגיה | VG-lista | 33 |  |
|  ניו זילנד | המצעד הניו זילנדי הרשמי | 3 |  |
|  סלובקיה | ČNS IFPI | 18 |  |
|  פורטוגל | מצעד הסינגלים הפורטוגזי | 64 |  |
|  פלנדריה | אולטראטופ 50 | 10 |  |
|  צ'כיה | ČNS IFPI | 33 |  |
|  קנדה | קנדה הוט 100 | 50 |  |
|  קנדה | CHR/טופ 40 | 49 |  |
|  שוודיה | סוורייטופליסטן | 41 |  |
|  שווייץ | המצעד השווייצרי | 67 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 976 |  |
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| ארצות הברית | 18 באפריל 2019 | הורדה דיגיטלית • הזרמת מוזיקה | קולומביה |  |
| ארצות הברית | 23 באפריל 2019 | רדיו להיטים עכשוויים | קולומביה |  |
| ארצות הברית | 23 באפריל 2019 | רדיו קצבי עכשווי | קולומביה |  |
| איטליה | 3 במאי 2019 | רדיו להיטים עכשוויים | סוני |  |
NDA (שיר)

"NDA" (ראשי תיבות: "Non-Disclosure Agreement", בעברית: "הסכם סודיות") הוא סינגל שהוקלט על ידי הזמרת-יוצרת האמריקאית בילי אייליש. השיר יצא לאור ב-9 ביולי 2021, על ידי חברות התקליטים דארק-רום ואינטרסקופ, כסינגל החמישי מתוך האלבום, Happier Than Ever.
רקע והרכב

מאז אוגוסט 2020, אייליש הוטרדה על פי החשד על ידי סטוקר בשם ג'ון מתיוס הרל. הזמרת הגישה נגדו צו עיכוב אזרחי ב-11 בפברואר 2021, וזכתה בתיק חודש לאחר מכן. התייחסויות של אייליש לאותו האירוע בשיר "NDA" בשורות "הייתי צריכה לחסוך את הכסף שלי לביטחון / קיבלתי סטוקר שהולך במעלה ובמורד הרחוב / אומר שהוא שטן שהיה רוצה להיפגש אותי". כאשר דיברה על בריאיון לאפל מיוזיק הצהירה אייליש כי:
"אני כל כך שמחה שהשיר יוצא לאור. היה לנו בסיס טוב לשיר. פיניאס עשה את זה, בדיוק את זה. פשוט התעסקנו, והוא פשוט עשה את זה, והיינו כמו, 'אה!' וזה פשוט היה... וזה היה הרבה יותר איטי והשתפל. זה היה ממש איטי, המטורף הזה... והיינו רק מקשיבים לו, ופשוט היינו מסתובבים בחדר מרגישים את זה. וזה היה כזה מרגיש הו אלוהים, המשכתי לדמיין ויזואליות בשביל זה. ואני המשכתי לדמיין רגליים, וילדות וצורות, וחושך, וזה מגניב. והייתי בדיוק כמו, 'אנחנו צריכים לעשות משהו לזה, כי זה בזבוז. אחרת.' פשוט עשינו את כל השיר הזה ביומיים או משהו כזה, יום, אני לא יודעת. אבל זה היה תהליך מהנה ומספק. זה היה מאוד מאוד מספק."
"NDA" מכיל מוזיקת טראנס ותואר כשיר מסוגות כמו פופ, אלט-פופ, היפרפופ, ואלקטרופופ. הוא כולל שימוש בסינתיסייזר, תת-בס, מנגינה אוטומטית למוזיקת אלקטרו וקולות לחישה שנעשו על ידי אייליש. הבס תואר כ"אינטנסיבי" ו"אגרסיבי" יותר במהלך הפזמון שלו. הוא נכתב במפתח G מינור, וקולה של אייליש משתרע מ-G3 ל-D5. בריאיון שקיימה עם פורבס 30Under30, דיברה על המשמעות שלו, כמו גם על הרקע לכתיבה שלו.
הוצאה

ב-27 באפריל 2021, הכריזה אייליש על אלבום האולפן השני שלה Happier Than Ever‏ (2021). "NDA" הוא הסינגל החמישי שיצא מהאלבום, לאחר צאתו של "Lost Cause" ב-2 ביוני 2021. "NDA" הוכרז באמצעות פוסט באינסטגרם על ידי אייליש לצד קליפ ב-1 ביולי 2021. השיר יצא לאור להזרמת מוזיקה והורדה דיגיטלית ב-9 ביולי 2021. בנוסף, הוא באותו היום נשלח לתחנות הרדיו להיטים עכשוויים באיטליה. ב-16 ביולי, נשלח לתחנות הרדיו להיטים עכשוויים באמריקה ואוסטרליה. עטיפת הסינגל של "NDA" נחשפה ביוני 2021 ומציגה "דמות כפולה ומטושטשת של אייליש על רקע שחור".
וידאו קליפ

הווידאו קליפ הנלווה שצולם לשיר בוים על ידי בילי אייליש, והועלה לערוץ היוטיוב שלה בשידור חי ב-9 ביולי 2021, בסמוך לצאתו של הסינגל עצמו.
וידאו קליפ > תקציר

הקליפ צולם בשוט אחד (אנ') ובו ניתן לראות את אייליש הולכת לבדה בלילה כש-25 נהגים נוסעים סביבה. בריאיון לאפל מיוזיק חשפה כי זה אינו הרעיון המקורי לקליפ, וכי המקור בוטל בשל סיבוכים שונים.
הסרטון צולם בלנקסטר, קליפורניה, ארצות הברית.
וידאו קליפ > ביקורת

כריס וילמן מ-Variety הפנה כלפי הקליפ ביקורת חיובית, וציין שהוא מסמל את הסימן המסחרי של אייליש. אלתיאה לגספי מרולינג סטון השוותה את האמון בין אייליש לנהגים לזה הכרוך בסכם סודיות; שעל שמו נקרא השיר.
קרדיטים וצוות

כל הקרדיטים שלהלן לקוחים מטיידל.
בילי אייליש – שירה, כתיבה
פיניאס או'קונל – כתיבה, הפקה
דייוויד קוץ' – הנדסת מאסטרינג, סטודיו אישי
רוב קינלסקי – מיקסינג, סטודיו אישי
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 20 |  |
|  אוסטריה | Ö3 אוסטריה טופ 40‏ | 31 |  |
|  אוסטרליה | מצעד הסינגלים האוסטרלי | 16 |  |
|  אירלנד | מצעד הסינגלים האירי | 13 |  |
|  ארצות הברית | בילבורד הוט 100 | 39 |  |
|  ארצות הברית | מצעד שירי הרוק & אלטרנטיביים | 3 |  |
|  ארצות הברית | מצעד 40 המיינסטרים הראשונים | 34 |  |
|  גרמניה | GfK – טופ 100 | 35 |  |
|  הולנד | מצעד 40 הסינגלים ההולנדיים | 55 |  |
|  הונגריה | Rádiós Top 40 | 34 |  |
|  הממלכה המאוחדת | מצעד הסינגלים הבריטי | 23 |  |
|  יוון | IFPI Greece | 34 |  |
|  ליטא | AGATA | 10 |  |
|  נורווגיה | VG-lista | 16 |  |
|  ניו זילנד | המצעד הניו זילנדי הרשמי | 14 |  |
|  סינגפור | RIAS | 25 |  |
|  סלובקיה | ČNS IFPI | 31 |  |
|  פורטוגל | מצעד הסינגלים הפורטוגזי | 33 |  |
|  צ'כיה | ČNS IFPI | 36 |  |
|  צרפת | SNEP | 104 |  |
|  קנדה | קנדה הוט 100 | 18 |  |
|  שוודיה | סוורייטופליסטן | 25 |  |
|  שווייץ | המצעד השווייצרי | 27 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 9 ביולי 2021 | הזרמת מוזיקה • הורדה דיגיטלית | דארק-רום • אינטרסקופ |  |
| איטליה | 9 ביולי 2021 | רדיו להיטים עכשוויים | יוניברסל |  |
| אוסטרליה | 16 ביולי 2021 | רדיו להיטים עכשוויים | יוניברסל מיוזיק אוסטרליה |  |
| ארצות הברית | 20 ביולי 2021 | רדיו להיטים עכשוויים | דארק-רום • אינטרסקופ |  |
| ארצות הברית | 20 ביולי 2021 | רדיו אלטרנטיבי | דארק-רום • אינטרסקופ |  |
Sixpence None the Richer (אלבום)

Sixpence None the Richer הוא אלבומה השלישי של הלהקה האמריקאית Sixpence None the Richer, אשר יצא ב-22 בנובמבר 1997.
האלבום כולל את השיר Kiss Me, אשר הופיע גם בפסקול של סרט הקולנוע "יש לה את זה" וכן באחד מפרקי סדרת הנעורים המצליחה דוסון קריק, זכה להצלחה רבה והביא ללהקה חשיפה רבה ברחבי העולם. באלבום להיט נוסף - גרסת כיסוי לשירה של להקת The La's‏ - There She Goes.
מבצעים

לי נאש - זמרת
מאט סלוקום - גיטרה, צ'לו, כלי נגינה אחרים
שון קלי - גיטרה
דייל בייקר - תופים
ג'סטין קארי, כריס דונוהיו - בס
טום הווארד - פסנתר
פיל מדיירה - אורגן האמונד
דייוויד דייווידסון, פיטר היירקה, אנטואן סילברמן - כינור
Delresto (Echoes)

"Delresto (Echoes)" הוא שיר של הזמרת האמריקאית ביונסה והראפר האמריקאי טראוויס סקוט, המכיל קולות ללא קרדיט של ג'סטין ורנון מלהקת האינדי פולק האמריקאית בון איבר. השיר יצא לאור באמצעות פארקווד אנטרטיינמנט, קקטוס ג'ק רקורדס, קולומביה רקורדס ואפיק רקורדס כסינגל השני מתוך אלבום האולפן הרביעי של סקוט, Utopia, ב-28 ביולי 2023. השיר הופק על ידי סקוט עצמו, לצד הפקה נוספת של היט-בוי, מייק דין ואלן ריטר, כשכל הארבעה כתבו את השיר יחד עם ביונסה, ורנון וג'יימס בלייק.
רקע והוצאה

בראיון ל-Complex מ-2015, סקוט הצהיר ש"שיתוף הפעולה החלומי" שלו הוא עם ביונסה. הוא הסביר: "אתה יודע, אני מיוסטון, היא מיוסטון. אני מרגיש כאילו אנחנו בהחלט צריכים לעשות קצת מוזיקה". בשנת 2019, נחשף בראיון ל-Vibe של אמן ה-R&B טון סטית' כי ביונסה וסקוט רצו לשתף פעולה, שכן שירו של סטית' "Good Company" הוצג כדמו לביונסה וסקוט לפני שהושלם על ידי קוואבו וסוואה לי. מאוחר יותר, בסיבוב ההופעות העולמי של ביונסה, Renaissance World Tour, היא ביצעה את השיר "America Has a Problem". בזמן שהשיר התנגן, הוצגו תמונות של עיתון שכותרתו "The Echo" על מסכי ההופעה. תמונות אלו שימשו כרמז ל-"Delresto (Echoes)", ולאר מכן זוהו כמרכיב עיקרי בעטיפה של הסינגל.
ב-22 ביולי 2023, במהלך הופעתו של סקוט ב-Rolling Loud (אנ') במיאמי, נחשפו שמותם של שירים שונים מהאלבום, ובהם "Delresto (Echoes)". השיר, הכולל הופעת אורח של הזמרת האמריקאית ביונסה ולהקת האינדי פולק האמריקאית בון איבר, פורסם כסינגל השני מתוך האלבום Utopia, בסמוך לצאתו ב-28 ביולי 2023.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 19 |  |
|  אוסטרליה | מצעד הסינגלים האוסטרלי | 34 |  |
|  איטליה | מצעד הסינגלים האיטלקי | 63 |  |
|  ארצות הברית | בילבורד הוט 100 | 25 |  |
|  ארצות הברית | מצעד שירי ה-R&B/היפ הופ | 14 |  |
|  ניו זילנד | המצעד הניו זילנדי הרשמי | 30 |  |
|  פורטוגל | מצעד הסינגלים הפורטוגזי | 37 |  |
|  צרפת | SNEP | 38 |  |
|  קנדה | קנדה הוט 100 | 26 |  |
Take the Long Way Home (שיר של סופרטרמפ)

| --- | --- |
עטיפת גרסת הלייב הבריטית משנת 1980
עטיפת גרסת הלייב הבריטית משנת 1980
 סינגל בביצוע סופרטרמפ
 מתוך האלבום Breakfast in America
 יצא לאור:  אוקטובר 1979 
 סוגה:  רוק 
 שפה:  אנגלית 
 אורך:  5.13 דק' 
 חברת תקליטים:  A&M רקורדס 
 כתיבה:  Rick Davies 
 לחן:  רוג'ר הודג'סון 
 
"Take the Long Way Home" הוא שיר רוק משנת 1978 של להקת הרוק הבריטית סופרטרמפ. השיר נכלל באלבום האולפן השישי של הלהקה Breakfast in America אשר יצא ב-1979.
לפי מלחין השיר רוג'ר הודג'סון השיר עוסק באמביוולנטיות של הכמיהה לבית, בשני מישורים שונים - מצד אחד האדם מעדיף שלא לחזור הביתה לאשתו משום שאשתו לא באמת מצפה לו ולכן הוא מעדיף לקחת את הדרך הארוכה הביתה כי אשתו מתייחסת אליו כמו לרהיט, ומצד שני השיר מתייחס לכמיהה למצוא את המקום בו ירגיש בבית באמת.
משתתפים

רוג'ר הודג'סון - שירה, פסנתר, גיטרה חשמלית
ריק דייוויס - מפוחית, אורגן האמונד, סינתיסייזרים
דאגי תומסון - גיטרה בס
בוב ס. בנברג - תופים, תוף מרים
ג'ון הליוול - קלרינט
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 10 |  |
|  גרמניה | GfK – טופ 100 | 53 |  |
|  הולנד | מצעד 40 הסינגלים ההולנדיים | 32 |  |
|  קנדה | קנדה הוט 100 | 4 |  |